Mulandu Nshi Mukaanina Ukwitila Ifikuulwa Mupepelamo Ati Amaceici?
Ishiwi lya ciGriki ilyo bapilibula limo ukuti “iceici,” lilosha ku lukuta, e kuti abantu abalongene ku kupepa, talilosha ku cikuulwa ca kupepelamo.
Moneni ici ica kumwenako: Ilyo umutumwa Paulo alembeele Abena Roma amakalata, alitumine umutende kuli Akula na Priska abaupene, kabili atile: “Posheni iceici ilikumanina mu ng’anda yabo.” (Abena Roma 16:
Kanshi ifwe twasalapo ukulaita ifikuulwa tupepelamo ukuti “Ing’anda ya Bufumu” ukucila ukuti iceici.
Cinshi Twitila ukuti “Ing’anda ya Bufumu iya Nte sha kwa Yehova”?
Ili shina lyalilinga pa milandu iyakonkapo:
Pantu icikuulwa ni ng’anda, nelyo icifulo apo tulonganina.
Tulalonganinapo ku kupepa Yehova, Lesa uo Baibolo ilandapo, na ku kupeela ubunte, nelyo bukambone pali ena.
—Amalumbo 83:18; Esaya 43:12.
Na kabili epo tusambilila pa Bufumu bwa kwa Lesa, ubo Yesu alelandapo sana.
—Mateo 6: 9, 10; 24:14; Luka 4:43.
Mukwai tulemwita ukuti mukese pa Ng’anda ya Bufumu iyabela mupepi no ko mwikala, pa kuti mukeseimwena ifyo Inte sha kwa Yehova balongana.
^ par. 3 Amashiwi ayapalako yaba pali 1 Abena Korinti 16:19; na pali Filemone 2.
Ishibilenipo na Fimbi
UKULONGANA
Finshi Ficitika pa Ng’anda ya Bufumu?
Imweneni mwe bene ificitika mu Ng’anda ya Bufumu.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn